CELEX: 22012D0004
Language: et
Date: 2012-02-10 00:00:00
Title: EMP Ühiskomitee otsus nr 4/2012, 10. veebruar 2012 , millega muudetakse EMP lepingu I lisa ( „Veterinaar- ja fütosanitaarküsimused” )

21.6.2012   
            
            
               ET
            
            
               Euroopa Liidu Teataja
            
            
               L 161/7
            
         EMP ÜHISKOMITEE OTSUS
   nr 4/2012,
   10. veebruar 2012,
   millega muudetakse EMP lepingu I lisa („Veterinaar- ja fütosanitaarküsimused”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu I lisa on muudetud EMP Ühiskomitee 1. juuli 2011. aasta otsusega nr 65/2011 (1).
            
         
               (2)
            
            
               Lepingusse tuleb inkorporeerida komisjoni 23. märtsi 2011. aasta otsus 2011/180/EL, millega rakendatakse nõukogu direktiivi 2002/55/EÜ selles osas, mis tingimustel võib anda loa samasse liiki kuuluvate erinevate köögiviljasortide standardseemnete segude väikepakendite turulelaskmiseks (2).
            
         
               (3)
            
            
               Käesolevas otsuses käsitletakse fütosanitaarküsimustega seotud õigusakte. Fütosanitaarküsimusi käsitlevaid õigusakte ei kohaldata Liechtensteini suhtes seni, kuni Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet kohaldatakse Liechtensteini suhtes, nagu see on sätestatud lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu I lisa III peatüki 2. osa punkti 56 (komisjoni otsus 2010/468/EL) järele lisatakse järgmine punkt:
   
               „57.
            
            
               
                  32011 D 0180: komisjoni otsus 2011/180/EL, 23. märts 2011, millega rakendatakse nõukogu direktiivi 2002/55/EÜ selles osas, mis tingimustel võib anda loa samasse liiki kuuluvate erinevate köögiviljasortide standardseemnete segude väikepakendite turulelaskmiseks (ELT L 78, 24.3.2011, lk 55).”
            
         Artikkel 2
   Otsuse 2011/180/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 11. veebruaril 2012. aastal, tingimusel et EMP Ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja selle EMP kaasandes.
   
      Brüssel, 10. veebruar 2012
      
         
            EMP Ühiskomitee nimel
         
         
            eesistuja kohusetäitja
         
         Gianluca GRIPPA
      
   
   
      (1)  ELT L 262, 6.10.2011, lk 19.
   
      (2)  ELT L 78, 24.3.2011, lk 55.
   
      (3)  Põhiseadusest tulenevaid nõudeid ei ole nimetatud.